19. ΝΟΜΟΘΕΤ. ΔΙΑΤΑΓΜΑ υπ’ αριθ. 383 της 6/11 Απρ. 1974 (ΦΕΚ Α΄ 99) Περί χορηγήσεως επιδόματος ειδικής απασχολήσεως εις κατηγορίας τινάς Στρατιωτικού Προσωπικού. Άρθρ.1.-1.Χορηγείται μηνιαίως επίδομα ειδικής απασχολήσεως εκ ποσοστού 20% επί του βασικού μισθού εις τας κάτωθι κατηγορίας στρατιωτικών. α.Ανθυπασπιστάς και Μονίμους και Εθελοντάς Οπλίτας, απασχολουμένους με τας εργασίας τεχνίτου συσσωρευτών, χύτου, σφυροκοπανιστού, υφαλοχρωματιστού, τεχνίτου ελαστικών ως και τυπογραφικάς εν γένει εργασίας συμπεριλαμβα-νομένων και των εργαζομένων εις τας μεταφοράς τυπογραφικού υλικού και εις τας υπηρεσίας παρα-λαβής και παραδόσεως των εκτυπωτικών εργασιών, ανεξαρτήτως εάν ούτοι κέκτηνται ή ου την αντί-στοιχον τεχνικήν ειδικότητα. β.Υγειονομικούς Αξιωματικούς, Αξιωματικούς Αδελφάς Νοσοκόμους, Ανθυπασπιστάς και Μονίμους και Εθελοντάς Οπλίτας απασχολου-μένους εις τα αιμοδυναμικά Κέντρα και τους θαλάμους αποπιέσεως των Στρατιωτικών Νοσοκο-μείων και των Νοσηλευτικών Ιδρυμάτων των εποπτευομένων υπό του Υπουργού Εθνικής Αμύ-νης. γ.Υγειονομικούς ως και εις μη υγειονομικούς αλλά υποστάντας σχετικήν εκπαίδευσιν, Αξιωματικούς, Ανθυπασπιστάς και Μονίμους και Εθελοντάς Οπλίτας, απασχολουμένους εις θαλάμους χαμηλής πιέσεως των Στρατιωτικών Νοσοκομείων. δ.Τεχνικούς Αξιωματικούς, Ανθυπασπιστάς και Μονίμους και Εθελοντάς Οπλίτας απασχολουμένους εις εργαστήρια ακτινογραφικού ελέγχου μετάλλων. 2.Επίσης χορηγείται μηνιαίως επίδομα ειδικής απασχολήσεως εκ ποσοστού 10% επί του βασικού μισθού εις τας κάτωθι κατηγορίας στρατιωτικών. α.Υγειονομικούς Αξιωματικούς και Αξιωματικούς Αδελφάς Νοσοκόμους απασχολουμένους εις τους Σταθμούς Αιμοδοσίας των Στρατιωτικών Νοσοκομείων  και  των  Νοσηλευτικών  Ιδρυμάτωντων εποπτευομένων υπό του Υπουργού Εθνικής Αμύνης. β.Υγειονομικούς Αξιωματικούς και Αξιωματικούς Αδελφάς Νοσοκόμους Παθολογο-ανατόμους, απασχολουμένους εις παθολογο-ανατομικά εργαστήρια των Στρατιωτικών Νοσοκο-μείων και των Νοσηλευτικών Ιδρυμάτων των επο-πτευομένων υπό του Υπουργού Εθνικής Αμύνης. γ.Τεχνικούς Ανθυπασπιστάς και Μονίμους και Εθελοντάς Οπλίτας απασχολουμένους εις την οργάνωσιν του οπλισμού. Σελ. 300,04(γ) Τεύχος 1386 Σελ. 56 Άρθρ.2.-Δι’ αποφάσεως του Υπουργού Εθνικής Αμύνης καθορίζονται αι προϋποθέσεις χορηγήσεως του εν άρθρ. 1 επιδόματος, οι δικαιούχοι εκάστης κατηγορίας, ως και πάσα λεπτομέρεια αναγκαία δια την εφαρμογήν του παρόντος. Άρθρ.3.-Καταργούνται αι διατάξεις της παρ. 5 του άρθρ. 41 του Ν.Δ. 4105/1960 «περί μονίμων και εθελοντών οπλιτών και Ανθυπασπιστών του Στρατού Ξηράς», ως και πάσα γενική ή ειδική διάταξις αντικειμένη εις το παρόν Ν.Δ/μα. Άρθρ.4.-Η ισχύς του παρόντος άρχεται από της 1ης του επομένου μηνός από της δημοσιεύσεώς του δια της Εφημερίδος της Κυβερνήσεως. 